ՀՀ վարչապետ Նիկոլ Փաշինյանն այսօր հերթական զարմանալի հայտարարությունն արեց՝ մշակութային գործիչների հետ հանդիպման ժամանակ, երբ բռնեց ու կրկին թիրախավորեց «Կիսաբաց լուսամուտներ» հաղորդումը։ Պարզվում է, որ մեր մշակույթի թիվ մեկ սպառնալիքն այդ հաղորդումն է։ Պարզվում է, որ այդ հաղորդումով հեռուստադիտողի կրթական ցենզի դիտավորյալ իջեցում են անում։ Պարզվում է նաև, որ վարչապետ Նիկոլ Փաշինյանը չի կարող հեռուստաեթեր գրաքննություն մտցնել, բայց պատասխանատու ձևով հայտարարում է, որ այդպիսի հաղորդումները տեղ չունեն Նոր Հայաստանում։ Իա, իրո՞ք։